গত ২২ জুন ( রবিবার) ঠাকুরনগর ঠাকুরবাড়িতে বনগাঁ লোকসভা কেন্দ্রের বিজয়ী সাংসদ কপিল কৃষ্ণ ঠাকুর -কে মতুয়া সম্প্রদায়ের তরফ থেকে প্রথমবার বিজয় সংবর্ধনা দেওয়া হয়। এই উপলক্ষে উপস্থিত ছিল সারা ভারত মতুয়া সঙ্ঘের বহু প্রধানেরা। এছাড়া উপস্থিত ছিলেন বাংলাদেশের প্রখ্যাত চিত্রপরিচালক তানভীর মোকাম্মেল ।তিনি তাঁর সংক্ষিপ্ত বক্তব্যে বাংলাদেশের মুক্তিযুদ্ধে মতুয়া সম্প্রদায়ের আত্মবলিদানের কথা উল্লেখ করেন, যা বাংলাদেশের ইতিহাসে উপেক্ষিত। এদিন পরিচালকের সাথে দেখা করতে যান ‘এবং অন্যকথা’ (শিল্প সাহিত্য ও সমাজবিজ্ঞান বিষয়ক ষাণ্মাসিক, বনগাঁ)-এর বিশ্বজিৎ ঘোষ , জলধি হালদার , ভবানী ঘটক প্রমুখ বিশিষ্ট কবি-সাহিত্যিকরা । সাথে ছিলেন ‘অনুষ্টূপ’ সাহিত্য পত্রিকার প্রাক্তন সহসম্পাদক তথা বিশিষ্ট সাহিত্যিক সুশীল সাহা । এছাড়া ছিলেন কবি তীর্থঙ্কর মৈত্র , বিশিষ্ট দলিত সাহিত্যিক কপিল কৃষ্ণ ঠাকুর প্রমুখ। পুরনো বন্ধুদের পেয়ে খোশ মেজাজে কাটালেন ‘লালসালু ও ইসলামি বিধান’-এর পরিচালক। এরপর তানভীর সাহেবের ছবি ‘জীবন ঢুলি’ প্রদর্শিত করা হয়। ছবিটি ১৯৭১ সালে খুলনার চুকনগর হত্যাকাণ্ড (নিম্নবর্গিয় হিন্দুদের হত্যাকাণ্ড)-এর উপর আধারিত। ছবিটি দেখে সেই সময়ের কিছু মানুষ চোখের জল ধরে রাখতে পারেন না। থমথমে পরিবেশ আরো থমথমে হয়ে ওঠে ঝিরঝিরে বৃষ্টিতে। একজন বৃদ্ধের কথায়,’ মোকাম্মেল সাহাবের ছবিতো নিজি চোখে দেখিচি ,সে-ও এক দিন ছিল। কালা দিন!”